รายงานการประชุมสภาเทศบาลตำบลรังกาใหญ่

สำเนา

สมัยสามัญ สมัยที่ 2 ครั้งที่ 1 ประจำปี 2564

**วันที่ 29 เดือน กรกฎาคม พ.ศ. 2564**

# **ณ ห้องประชุมเทศบาลตำบลรังกาใหญ่ (ชั้น 3)**

.......................................................

**ผู้เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 1 | นายประพันธ์ | ควบพิมาย | ประธานสภาเทศบาลตำบลรังกาใหญ่ | ประพันธ์ | ควบพิมาย |
| 2 | นายนอม | สุขโข | เลขานุการสภาเทศบาล | นอม | สุขโข |
| 3 | นายพรชัย | ควบพิมาย | รองประธานสภาเทศบาลตำบลรังกาใหญ่ | พรชัย | ควบพิมาย |
| 4 | นางศรีประไพ | สุขจรรยา | สมาชิกสภาเทศบาลตำบลรังกาใหญ่ | ศรีประไพ | สุขจรรยา |
| 5 | นายชูเกียรติ | กาศก้อง | สมาชิกสภาเทศบาลตำบลรังกาใหญ่ | ชูเกียรติ | กาศก้อง |
| 6 | นายสมหมาย | ชัยเฉลียว | สมาชิกสภาเทศบาลตำบลรังกาใหญ่ | สมหมาย | ชัยเฉลียว |
| 7 | นางสุทธิพร | ขวัญมณี | สมาชิกสภาเทศบาลตำบลรังกาใหญ่ | สุทธิพร | ขวัญมณี |
| 8 | นายมะโน | ระบือพิณ | สมาชิกสภาเทศบาลตำบลรังกาใหญ่ | มะโน | ระบือพิณ |
| 9 | นายธีรเกียรติ | กาศก้อง | สมาชิกสภาเทศบาลตำบลรังกาใหญ่ | ธีรเกียรติ | กาศก้อง |
| 10 | นางพัชรินทร์ | ประกอบผล | สมาชิกสภาเทศบาลตำบลรังกาใหญ่ | พัชรินทร์ | ประกอบผล |
| 11 | นางฉลอง | เปรี่ยมสุข | สมาชิกสภาเทศบาลตำบลรังกาใหญ่ | ฉลอง | เปรี่ยมสุข |
| 12 | นายลิขิต | การค้า | สมาชิกสภาเทศบาลตำบลรังกาใหญ่ | ลิขิต | การค้า |
| 13 | นางสาวสุวิภา | สงนอก | สมาชิกสภาเทศบาลตำบลรังกาใหญ่ | สุวิภา | สงนอก |

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 1 | นายเสถียร | ควบพิมาย | นายกเทศมนตรีตำบลรังกาใหญ่ | เสถียร | ควบพิมาย |
| 2 | นายชูเกียรติ | ควบพิมาย | รองนายกเทศมนตรีตำบลรังกาใหญ่ | ชูเกียรติ | ควบพิมาย |
| 3 | นายธวัชชัย | เพชรโต | รองนายกเทศมนตรีตำบลรังกาใหญ่ | ธวัชชัย | เพชรโต |
| 4 | นายสุวิทย์ | เพียรค้า | ที่ปรึกษานายกเทศมนตรีตำบลรังกาใหญ่ | สุวิทย์ | เพียรค้า |
| 5 | นายเจริญ | บุญพร้อม | เลขานุการนายกเทศมนตรีตำบลรังกาใหญ่ | เจริญ | บุญพร้อม |
| 6 | นางสาววิไลพร | มิดสันเทียะ | ผู้อำนวยการกองคลัง | วิไลพร | มิดสันทียะ |
| 7 | นายพงศธร | กรพิมาย | ผู้อำนวยการกองช่าง | พงศธร | กรพิมาย |
| 8 | น.ส.สุภาวดี | ศรีชุ่ม | ผู้อำนวยการกองการศึกษา | สุภาวดี | ศรีชุ่ม |
| 9 | น.ส.น้ำฟ้า | ศรีชุ่ม | หัวหน้าสำนักปลัดเทศบาล | น้ำฟ้า | ศรีชุ่ม |
| 10 | นางอรวรรณ | เพชรสัมฤทธิ์ | หัวหน้าฝ่ายบริหารงานสาธารณสุขและสิ่งแวดล้อม | อรวรรณ | เพชรสัมฤทธิ์ |

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 11 | นางวิภา | ชัยเฉลียว | หัวหน้าฝ่ายบริหารงานทั่วไป | วิภา | ชัยเฉลียว |
| 12 | นางอมร | ศรีเมือง | นักวิเคราะห์นโยบายและแผน | อมร | ศรีเมือง |
| 13 | น.ส.อัมไพวรรณ | รุดพิมาย | เจ้าพนักงานธุรการ | อัมไพวรรณ | รุดพิมาย |
| 14 | นางยุภาภรณ์ | วังงาม | นักจัดการงานทั่วไป | ยุภาภรณ์ | วังงาม |
| 15 | นางวริษฐา | ฉายพิมาย | ผู้ช่วยนักวิเคราะห์นโยบายและแผน | วริษฐา | ฉายพิมาย |

**เปิดประชุมเวลา 09.30 น.**

|  |  |
| --- | --- |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
|  |  |
|  | - |
|  |  |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว**  **- การประชุมสภาเทศบาลตำบลรังกาใหญ่ สมัยสามัญ สมัยแรก ครั้งที่ 1 ประจำปี 2564 เมื่อวันที่ 11 เดือน พฤษภาคม พ.ศ. 2564** |
|  |  |
| นายประพันธ์ ควบพิมาย  ประธานสภาฯ | ขอให้สมาชิกสภาเทศบาลฯ ดูสำเนารายงานการประชุมสภาเทศบาลตำบล รังกาใหญ่ สมัยสามัญ สมัยแรก ครั้งที่ 1 ประจำปี 2564 เมื่อวันที่ 11 พฤษภาคม 2564 ตั้งแต่หน้า 1 - 11 มีสมาชิกสภาฯ ท่านใดสงสัย หรือมีการแก้ไขรายงานการประชุมครั้งที่แล้วหรือไม่ ถ้าไม่มีขอมติที่ประชุม |
|  |  |
| มติที่ประชุม | สมาชิกสภาเทศบาลอยู่ในที่ประชุม 12 เสียง  สมาชิกสภาฯให้การรับรอง 11 เสียง  ประธานสภาฯงดออกเสียง 1 เสียง  ไม่รับรองไม่มี |
|  |  |
| **ระเบียบวาระที่ 3** | **เรื่อง กระทู้ถาม** |
|  |  |
|  |  |
|  | **-** |
|  |  |
|  |  |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว** |
|  |  |
|  | **-** |
|  |  |
|  |  |
| **ระเบียบวาระที่ 5** | **เรื่องที่เสนอใหม่** |
|  |  |
|  | **5.1 การพิจารณาขออนุมัติจ่ายขาดเงินสะสม ประจำปีงบประมาณ พ.ศ. 2564 (ครั้งที่ 1)** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน  ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น หมวด 8  ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้   1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วน   ท้องถิ่น ซึ่งเกี่ยว กับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด   1. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว   (3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ การใช้จ่ายเงินสะสมนั้นเป็นอันพับไป  ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสม ให้คำนึงถึงฐานะการคลัง และเสถียรภาพในระยะยาว  ข้อ 91 ภายใต้ข้อบังคับข้อ 89 ในกรณีฉุกเฉินที่สาธารณภัยเกิดขึ้น ให้ผู้บริหารท้องถิ่นอนุมัติให้จ่ายขาดเงินสะสมได้ตามความจำเป็นในขณะนั้น โดยคำนึงถึงฐานะการเงินการคลังขององค์กรปกครองส่วนท้องถิ่นนั้น  และตามหนังสือสั่งการ ด่วนที่สุด ที่ นม 0023.5/ว 242 ลงวันที่ 11 มกราคม 2561 เรื่อง แนวทางการใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น ได้แจ้งแนวทางการใช้จ่ายเงินสะสมขององค์กรปกครองส่วนท้องถิ่น พ.ศ. 2561 ดังนี้  1.ในการใช้จ่ายเงินสะสมขอให้องค์กรปกครองส่วนท้องถิ่นพึงตระหนักอยู่เสมอว่า เจตนารมณ์ของการกำหนดให้มีเงินสะสมนั้น ก็เพื่อให้องค์กรปกครองส่วนท้องถิ่นมีฐานะการเงินการคลังที่มั่นคงพร้อมที่จะรับภาระในการแก้ไขปัญหาที่จะเกิดขึ้นกับประชาชนในอนาคตที่ไม่อาจคาดการณ์ได้ หรือนำไปใช้เพื่อการจัดบริการสาธารณะแก่ประชาชนให้ทั่วถึงและมีคุณภาพ ดังนั้น จึงควรพิจารณาใช้จ่ายเงินสะสมอย่างระมัดระวัง เพื่อมิให้เกิดผลกระทบต่อการบริหารงานตามอำนาจหน้าที่ขององค์กรปกครองส่วนท้องถิ่น  2.ในการอนุมัติใช้จ่ายเงินสะสมให้องค์กรปกครองส่วนท้องถิ่นถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจรับเงิน ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ดังนี้  2.1ตรวจสอบยอดเงินสะสมที่นำไปใช้ได้ ณ ปัจจุบัน โดยหักเงินสะสมส่งสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทแล้วนำไปหักรายการเงินสะสมที่ได้รับอนุมัติแล้ว แต่ยังไม่ได้ดำเนินการหรือยังไม่ได้เบิกจ่าย เพื่อพิสูจน์ยอดเงินสะสมคงเหลือ ณ ปัจจุบันที่สามารถนำไปใช้ได้  2.2เพื่อปฏิบัติให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 วรรคท้ายที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว ดังนั้น ก่อนจะนำเงินสะสมตามจำนวนในข้อ 2.1 ไปใช้ องค์กรปกครองส่วนท้องถิ่นควรสำรองเงินสะสมไว้เพื่อใช้จ่ายในกรณีต่อไปนี้  (1)สำรองเป็นค่าใช้จ่ายด้านบุคลากร โดยคำนวณจากฐานเงินเดือน ค่าจ้างบุคลากรท้องถิ่น ประมาณหกเดือน  (2)สำรองรายจ่ายประจำที่จะต้องจ่ายให้ประชาชน เช่น เบี้ยยังชีพผู้สูงอายุ เงินเบี้ยความพิการและผู้ป่วยเอดส์ ในกรณีที่งบประมาณไม่เพียงพอ หรือได้รับการจัดสรรล่าช้า ประมาณสามเดือน  (3)สำรองจ่ายกรณีสาธารณภัย โดยสำรองไว้ประมารณร้อยละสิบของยอดวงเงินสะสมคงเหลือหลังจากหักรายการตามข้อ 2.1 ข้อ 2.2 (1) และ(2)  2.3กำหนดแนวทางการดำเนินการเพื่อให้องค์กรปกครองส่วนท้องถิ่นนำเงินสะสมไปใช้จ่ายเพื่อสนับสนุนนโยบายของรัฐบาล ดังนี้  2.3.1โครงการที่ดำเนินการจะต้องเป็นไปเพื่อประโยชน์ของประชาชนอย่างแท้จริง ไม่เป็นการใช้จ่ายในกิจกรรมที่ไม่เกิดประโยชน์หรือฟุ่มเฟือยเกินความจำเป็น  2.3.2โครงการหรือกิจการที่จะดำเนินการต้องอยู่ในอำนาจขององค์กรปกครองส่วนท้องถิ่นในด้านการบริการชุมชนและสังคม กิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำขึ้นเพื่อบำบัดความเดือดร้อนของประชาชน  2.3.3ให้องค์กรปกครองส่วนท้องถิ่นนำเงินสะสมไปใช้จ่ายตามอำนาจหน้าที่ เพื่อการแก้ไขปัญหาความเดือดร้อนของประชาชน โดยให้ความสำคัญกับโครงการ ดังนี้  (1)ด้านโครงการพัฒนาโครงสร้างพื้นฐาน  (2)ด้านโครงการพัฒนาแหล่งน้ำเพื่ออุปโภคบริโภคและน้ำเพื่อการเกษตร  (3)การพัฒนาตลาดท้องถิ่น  (4)การจัดการขยะมูลฝอย  (5)การส่งเสริมพัฒนาคุณภาพชีวิต  (6)ด้านการศึกษา  (7)ด้านการสนับสนุนการดำเนินงานตามหลักปรัชญาเศรษฐกิจพอเพียง  (8)ด้านสนับสนุนการท่องเที่ยวในเขตองค์กรปกครองส่วนท้องถิ่น  (9)การจัดให้มีการบำรุงสนามกีฬาหรือสถานที่พักผ่อนหย่อนใจ  (10)ด้านโครงการก่อสร้างหรือซ่อมแซมโครงสร้างพื้นฐานทางเศรษฐกิจที่องค์กรปกครองส่วนท้องถิ่นได้รับการถ่ายโอนจากส่วนราชการ  ขอรายงานยอดเงินสะสมจากงบแสดงฐานะการเงิน ดังนี้  ยอดเงินสะสม ณ วันที่ 30 กันยายน 2563 (ปรากฏตามงบแสดงฐานะการเงิน) จำนวน 29,266,392.99 บาท  หัก 1. บัญชีรายได้ค้างรับ จำนวน 56,900.00 บาท  2. บัญชีเงินฝาก ก.ส.ท. จำนวน 7,470,499.27 บาท  3. บัญชีเงินฝาก ก.ส.ท. ปี 64 จำนวน 433,501.42 บาท  4. บัญชีลูกหนี้ภาษี จำนวน 219,807.46 บาท  คงเหลือยอดเงินสะสมที่นำไปบริหารได้ จำนวน 21,075,684.84 บาท  หัก 1. เงินยืม/จ่ายขาดเงินสะสม ณ วันที่ 1 ตุลาคม 2563 ถึง 23 กรกฎาคม 2564 จำนวน 1,858,114.05 บาท  2. เงินสะสมที่อนุมัติแล้วแต่ยังไม่ได้ดำเนินการ ณ วันที่ 1 ตุลาคม 2563 ถึง 23 กรกฎาคม 2564 จำนวน - บาท    หมายเหตุ เงินทุนสำรองเงินสะสมที่อนุมัติแล้วแต่ยังไม่ได้ดำเนินการ  จำนวน - บาท  ก่อนที่จะใช้จ่ายเงินสะสมของเทศบาลได้ เทศบาลควรสำรองเงินสะสมไว้เพื่อใช้จ่ายในกรณีต่างๆ ตามที่ได้ชี้แจงไปแล้วนั้น  โดยมีรายละเอียดแบบรายงานฯ ดังนี้  เทศบาลมีเงินสะสมที่นำไปใช้ได้ ณ ปัจจุบัน 21,075,684.84 บาท  **หัก** (1)สำรองงบบุคลากรประมาณ 3 เดือน 5,760,000.00 บาท    **หัก** ร้อยละสิบของงบประมาณรายจ่าย 8,250,000.00 บาท  คงเหลือเงินสะสมที่นำไปใช้จ่ายได้ 5,207,570.79 บาท  ขอชี้แจงรายละเอียดที่เกี่ยวข้องเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ขอเชิญท่านนายกฯ ครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดการพิจารณาจ่ายขาดเงินสะสม ประจำปีงบประมาณ พ.ศ.2564 (ครั้งที่ 1) |
|  |  |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การพิจารณาจ่ายขาดเงินสะสม ประจำปีงบประมาณ พ.ศ.2564 (ครั้งที่ 1) ดังนี้  งบประมาณที่ขออนุมัติจ่ายขาดเงินสะสมต่อสภาฯ จำนวน 2,500,000.00 บาท เพื่อใช้จ่ายจำนวน 5 โครงการ รายละเอียดดังนี้  **1. โครงการ** ก่อสร้างถนนผิวจราจรคอนกรีตเสริมเหล็ก ซอย 3 โรงเรียนประถมศึกษา (ต่อจากของเดิม) หมู่ที่ 10 บ้านนิคมพัฒนา  **ปริมาณงาน** ก่อสร้างถนนคอนกรีตเสริมเหล็ก กว้าง 5.00 เมตร หนา 0.15 เมตร ยาว 165 เมตร หรือพื้นที่ผิวจราจรไม่น้อยกว่า 825 ตารางเมตร พร้อมไหล่ทางหินคลุก (ตามแบบรูปรายการเทศบาลตำบลรังกาใหญ่กำหนด)  **งบประมาณ** 500,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4  หน้า 17 ลำดับที่ 26  **เหตุผล** ราษฎรได้รับประโยชน์ การสัญจรไป – มา มีความสะดวกยิ่งขึ้น |
|  |  |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินสะสมงบประมาณรายจ่ายประจำปีงบประมาณ 2564 โครงการก่อสร้างถนน ผิวจราจรคอนกรีต ซอย 3 โรงเรียนประถมศึกษา (ต่อจากของเดิม) หมู่ที่ 10 บ้านนิคมพัฒนา |
|  |  |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **2. โครงการ** ก่อสร้างถนนผิวจราจรคอนกรีตเสริมเหล็ก ซอย 6 เชื่อมถนนกรมโยธาธิการ สายเมนที่ 4 (ต่อจากของเดิม) หมู่ที่ 11 บ้านนิคมสามัคคี  **ปริมาณงาน** ก่อสร้างถนนคอนกรีตเสริมเหล็ก กว้าง 5.00 เมตร หนา 0.15 เมตร ยาว 165 เมตร หรือพื้นที่ผิวจราจรไม่น้อยกว่า 825 ตารางเมตร พร้อมไหล่ทางหินคลุก (ตามแบบรูปรายการเทศบาลตำบลรังกาใหญ่กำหนด)  **งบประมาณ** 500,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4 หน้าที่ 18 ลำดับที่ 29  **เหตุผล** ราษฎรได้รับประโยชน์ การสัญจรไป – มา มีความสะดวกยิ่งขึ้น |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินสะสมงบประมาณรายจ่ายประจำปีงบประมาณ 2564 โครงการก่อสร้างถนน ผิวจราจรคอนกรีต ซอย 6 เชื่อมถนนโยธาธิการ สายเมนที่ 4 (ต่อจากของเดิม) หมู่ที่ 11 บ้านนิคมสามัคคี |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **3. โครงการ** ก่อสร้างถนนผิวจราจรคอนกรีตเสริมเหล็ก สาย  กลางบ้าน คุ้มหนองรัง (ต่อจากของเดิม) หมู่ที่ 12  บ้านหนองรัง  **ปริมาณงาน** ผิวจราจรคอนกรีตเสริมเหล็ก กว้าง 5.00 เมตร หนา 0.15 เมตร ยาว 165 เมตร หรือพื้นที่ดำเนินการไม่น้อยกว่า 825 ตารางเมตร พร้อมไหล่ทางหินคลุก (ตามแบบรูปรายการเทศบาลตำบลรังกาใหญ่กำหนด)  **งบประมาณ** 500,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4 หน้าที่ 20 ลำดับที่ 32  **เหตุผล** ราษฎรได้รับประโยชน์ การสัญจรไป – มา มีความสะดวกยิ่งขึ้น |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินสะสมงบประมาณรายจ่ายประจำปีงบประมาณ 2564 โครงการก่อสร้างผิวจราจรคอนกรีตเสริมเหล็ก สายกลางบ้าน คุ้มหนองรัง (ต่อจากของเดิม) หมู่ที่ 12 บ้านหนองรัง |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **4. โครงการ** ก่อสร้างถนนผิวจราจรคอนกรีตเสริมเหล็ก หมู่ที่ 18  สายทางวัดป่าประทีปธรรม (ต่อจากของเดิม)  หมู่ที่ 18 บ้านหนองโสมงพัฒนา  **ปริมาณงาน** ก่อสร้างถนน คสล. ผิวจราจร กว้าง 5.00 เมตร หนา 0.15 เมตร ยาว 158 เมตร หรือพื้นที่ดำเนินการไม่น้อยกว่า 790 ตารางเมตร พร้อมลงหินคลุกไหล่ทาง (ตามแบบรูปรายการเทศบาลตำบลรังกาใหญ่กำหนด)  **งบประมาณ** 500,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4 หน้าที่ 25 ลำดับที 43  **เหตุผล** ราษฎรได้รับประโยชน์ การสัญจรไป – มา มีความสะดวกยิ่งขึ้น |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินสะสมงบประมาณรายจ่ายประจำปีงบประมาณ 2564 โครงการก่อสร้างผิวจราจรคอนกรีตเสริมเหล็ก หมู่ที่ 18 สายทางวัดป่าประทีปธรรม (ต่อจากของเดิม) หมู่ที่ 18 บ้านหนองโสมงพัฒนา |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **5. โครงการ** ก่อสร้างถนนผิวจราจรคอนกรีตเสริมเหล็ก ทางไปบ่อขยะ  เทศบาลตำบลรังกาใหญ่ (ต่อจากของเดิม)  หมู่ที่ 19 บ้านตะปันประชาสรรค์  **ปริมาณงาน** ก่อสร้างถนน คสล. ผิวจราจร กว้าง 5.00 เมตร หนา 0.15 เมตร ยาว 158 เมตร หรือพื้นที่ดำเนินการไม่น้อยกว่า 790 ตารางเมตร พร้อมลงหินคลุกไหล่ทาง (ตามแบบรูปรายการเทศบาลตำบลรังกาใหญ่กำหนด)  **งบประมาณ** 500,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4 หน้าที่ 26 ลำดับที่ 45  **เหตุผล** ราษฎรได้รับประโยชน์ การสัญจรไป – มา มีความสะดวกยิ่งขึ้น |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินสะสมงบประมาณรายจ่ายประจำปีงบประมาณ 2564 โครงการก่อสร้างผิวจราจรคอนกรีตเสริมเหล็ก ทางไปบ่อขยะเทศบาลตำบลรังกาใหญ่ (ต่อจากของเดิม) หมู่ที่ 19 บ้านตะปันประชาสรรค์ |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  | **5.2 พิจารณาให้ความเห็นชอบอนุมัติจ่ายขาดเงินทุนสำรองเงินสะสม ประจำปีงบประมาณ พ.ศ. 2564 (ครั้งที่ 1)** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน  ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่ 4) พ.ศ. 2561 ข้อ 87 ทุกสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับ รายจ่ายแล้ว ให้กันยอดเงินสะสมประจำปีไว้ร้อยละสิบห้าของ ทุกปี เพื่อเป็นทุนสำรองเงินสะสม  องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้ กรณีดังต่อไปนี้   1. กรณีที่ยอดเงินสะสมคงเหลือไม่ถึงร้อยละสิบห้าของเงินสะสม ณ วันที่ 1 ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด 2. กรณีที่ปีใดองค์กรปกครองมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปจ่ายได้ภายใต้เงื่อนไขข้อ 89(1) โดยได้รับอนุมัติจากสภาท้องถิ่น   ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้  (1)ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วน  ท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด  (2)ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว   1. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น   (4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป  ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว  ซึ่งในวันนี้ที่ผู้บริหารได้ขออนุมัติใช้จ่ายเงินทุนสำรองเงินสะสม ครั้งที่ 1 ต่อสภาฯ ก็จะตรงตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่ 4) พ.ศ. 2561 ข้อ 87 (2) กรณีที่ปีใดองค์กรปกครองมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปจ่ายได้ภายใต้เงื่อนไขข้อ 89(1) โดยได้รับอนุมัติจากสภาท้องถิ่น  รายงานยอดเงินทุนสำรองเงินสะสม ณ วันที่ 30 กันยายน 2563 จำนวน 15,772,096.70 บาท  ร้อยละสิบห้าของงบประมาณรายจ่ายประจำปี จำนวน 12,375,000.00 บาท  คงเหลือเงินทุนสำรองเงินสะสมที่สามารถนำไปบริหารได้ ณ วันที่ 23 กรกฎาคม 2564 จำนวน 1,395,596.70 บาท      ในกรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำยอดเงินส่วนที่เกินไปใช้จ่ายได้โดยได้รับอนุมัติจากสภาท้องถิ่นภายใต้เงื่อนไขข้อ 89 (1)    ฉะนั้น เทศบาลสามารถใช้เงินทุนสำรองเงินสะสมในส่วนที่เกินร้อยละสิบห้าของงบประมาณรายจ่ายประจำปีนั้น จำนวน 1,395,596.70 บาท โดยได้รับอนุมัติจากสภาท้องถิ่น ซึ่งในวันนี้ผู้บริหารจะนำเสนอโครงการเพื่อให้สภาเทศบาลพิจารณาอนุมัติให้จ่ายเงินทุนสำรองสะสม จำนวน 1 โครงการ เป็นจำนวนเงินงบประมาณทั้งสิ้น จำนวน 1,100,000.00 บาท  ขอชี้แจงระเบียบที่เกี่ยวข้องเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ขอเชิญท่านนายกฯ ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองนายกฯ ชี้แจงรายละเอียดการพิจารณาจ่ายขาดเงินทุนสำรองเงินสะสม ประจำปีงบประมาณ พ.ศ. 2564 (ครั้งที่ 1) |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การพิจารณาจ่ายขาดเงินทุนสำรองเงินสะสม ประจำปีงบประมาณ พ.ศ. 2564 (ครั้งที่ 1) ดังนี้  งบประมาณที่ขออนุมัติจ่ายขาดเงินทุนสำรองเงินสะสมต่อสภาฯ จำนวน 1 โครงการ เป็นเงินทั้งสิ้น 1,100,000 บาท เพื่อใช้จ่ายดังโครงการต่อไปนี้  **กองช่าง**  **1.โครงการ** ก่อสร้างถนนผิวจราจรคอนกรีตเสริมเหล็ก สายหนองหลวง เชื่อมถนนกรมโยธาธิการ สายเมนที่ 4 (ต่อจากของเดิม) หมู่ที่ 3 บ้านช่องโค  **ปริมาณงาน** ก่อสร้างถนนคอนกรีตเสริมเหล็ก  **ช่วงที่ 1** ก่อสร้างถนนคอนกรีตเสริมเหล็ก กว้าง 5.00 เมตร หนา 0.15 เมตร ยาว 187 เมตร หรือพื้นที่ผิวจราจรไม่น้อยกว่า 935 ตารางเมตร ก่อสร้างรับโค้งคอนกรีตเสริมเหล็ก หนา 0.15 เมตร พื้นที่ผิวจราจรไม่น้อยกว่า 48 ตารางเมตร พร้อมไหล่ทางหินคลุก  **ช่วงที่ 2** ก่อสร้างถนนคอนกรีตเสริมเหล็ก กว้าง 4.00 เมตร หนา 0.15 เมตร ความยาว 410 เมตร หรือพื้นที่ผิวจราจรไม่น้อยกว่า 1,640 ตารางเมตร ก่อสร้างรับโค้งคอนกรีตเสริมเหล็ก หนา 0.15 เมตร พื้นที่ผิวจราจรไม่น้อยกว่า 75 ตารางเมตร พร้อมไหล่ทางหินคลุก  พื้นที่ดำเนินการรวมไม่น้อยกว่า 2,698 ตารางเมตร (ตามแบบ  รูปรายการเทศบาลตำบลรังกาใหญ่กำหนด)  **งบประมาณ** 1,100,000.-บาท  ปรากฏในแผนพัฒนาท้องถิ่น (พ.ศ. 2561 – 2565) เพิ่มเติมฉบับที่ 4  หน้าที่ 5 ลำดับที่ 5 |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติจ่ายขาดเงินทุนสำรอง เงินสะสมงบประมาณรายจ่ายประจำปีงบประมาณ 2564 โครงการก่อสร้างผิวจราจรคอนกรีตเสริมเหล็ก สายหนองหลวง เชื่อมถนนกรมโยธาธิการ สายเมนที่ 4 (ต่อจากของเดิม) หมู่ที่ 3 บ้านช่องโค |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  | **5.3 การพิจารณาขออนุมัติโอนงบประมาณรายจ่ายเทศบัญญัติงบประมาณรายจ่ายประจำปี พ.ศ. 2564 (ครั้งที่ 19)** |
|  |  |
| นายประพันธ์ ควบพิมาย  ประธานสภาฯ | ขอเชิญเลขานุการฯชี้แจงระเบียบเกี่ยวกับการโอนงบประมาณ |
|  |  |
| นายนอม สุขโข  เลขานุการฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่นพ.ศ. 2541 เรื่อง การโอนงบประมาณรายจ่าย  ข้อ 26 การโอนเงินงบประมาณรายจ่ายต่าง ๆ ให้เป็นอำนาจอนุมัติของคณะผู้บริหารท้องถิ่น  ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น  ข้อ 31 การโอน การแก้ไขเปลี่ยนแปลงคำชี้แจงงบประมาณรายการที่ได้เบิกตัดปีหรือขยายเวลาให้เบิกตัดปีไว้ จะกระทำได้ต่อเมื่อได้รับอนุมัติจากผู้มีอำนาจให้เบิกตัดปีได้ หรือขยายเวลาเบิกตัดปี ผมขอชี้แจงเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองนายกฯ ชี้แจงรายละเอียดการพิจารณาขออนุมัติโอนงบประมาณรายจ่ายเทศบัญญัติงบประมาณรายจ่ายประจำปี พ.ศ. 2564 (ครั้งที่ 19) |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียดการโอนงบประมาณรายจ่ายเทศบัญญัติงบประมาณรายจ่ายประจำปีงบประมาณ พ.ศ. 2563 (ครั้งที่ 19) ดังนี้  **สำนักปลัด**  **ขอโอนลด**  แผนงานบริหารทั่วไป งานบริหารทั่วไป งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  โครงการส่งเสริมการเลือกตั้งท้องถิ่น  โครงการส่งเสริมการเลือกตั้งท้องถิ่น เพื่อจ่ายเป็นค่าใช้จ่ายในการดำเนิน  โครงการส่งเสริมการเลือกตั้งท้องถิ่น เช่น ค่าวัสดุอุปกรณ์ ค่าตอบแทนกรรมการต่างๆ ฯลฯ จำนวน 1,000,000.00 บาท งบประมาณคงเหลือก่อนโอน 177,852.39 บาท ขอโอนลด 71,075.17 บาท งบประมาณคงเหลือหลังโอน 106,777.00 บาท (หน้า 105)  **กองช่าง**  **ขอโอนงบประมาณ ดังนี้**   1. โครงการก่อสร้างถนน คสล. สายบ้านนางบุญเลี้ยง โกนพิมาย – สระหนองน้ำกิน หมู่ที่ 6 บ้านหนองน้ำกิน   งบประมาณที่ตั้งไว้ 113,000.00 บาท  ขออนุมัติโอนเพิ่ม 10,075.17 บาท  งบประมาณหลังโอน 123,075.17 บาท  ปรากฏในเทศบัญญัติงบประมาณรายจ่ายประจำปี พ.ศ. 2564 หน้า 142   1. โครงการก่อสร้างระบบระบายน้ำ สายบ้านนางอำนวย ค้าขาย – สามแยกหนองมะค่า หมู่ที่ 6 บ้านหนองน้ำกิน   งบประมาณที่ตั้งไว้ 233,000.00 บาท  ขออนุมัติโอนเพิ่ม 24,000.00 บาท  งบประมาณหลังโอน 257,000.00 บาท  ปรากฏในเทศบัญญัติงบประมาณรายจ่ายประจำปี พ.ศ. 2564 หน้า 142   1. โครงการก่อสร้างถนน คสล. สายสี่แยกศูนย์การเรียนรู้ – ถนนพิมาย ชุมพวง หมู่ที่ 13 บ้านตะปัน   งบประมาณที่ตั้งไว้ 345,000.00 บาท  ขออนุมัติโอนเพิ่ม 37,000.00 บาท  งบประมาณหลังโอน 382,000.00 บาท  ปรากฏในเทศบัญญัติงบประมาณรายจ่ายประจำปี พ.ศ. 2564 หน้า 145  รวมเป็นเงินทั้งสิ้น 71,075.17 บาท |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดการโอนงบประมาณโครงการดังกล่าวหรือไม่ ถ้าไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติโอนงบประมาณรายจ่ายประจำปีงบประมาณ พ.ศ. 2564 (ครั้งที่ 19) ผมขอมติ |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
| **ระเบียบวาระที่ 6** | **ญัตติ อื่นๆ** |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย ครับ |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน ผู้บริหาร ผมนายพรชัย ควบพิมาย รองประธานสภาเทศบาล ผมขอปรึกษาหารือและขอความอนุเคราะห์ ดังนี้  1.ขอขอบคุณคณะผู้บริหาร เรื่องให้ความอนุเคราะห์หินคลุกลงพื้นที่บางส่วนที่ได้รับความเสียหายเป็นหลุม เป็นบ่อ และลงในพื้นที่ที่จำเป็นในการสัญจรไปมาของชาวบ้าน และขอสอบถามว่าจะมีโครงการแบบนี้อีกหรือไม่ และหินคลุกจะมีแนวโน้มซื้อเพิ่มอีกไหม เนื่องจากบางพื้นที่ยังไม่เพียงพอ เพราะมีความเสียหายหลายจุด และยางมะตอย ยังต้องการเพิ่มเพื่อการซ่อมแซมถนนอีกหลายจุดไม่ทราบว่าได้จัดซื้อเพิ่มหรือยัง  2.ถนนที่ตัดไปสู่บ่อขยะเก่าทางบ้านพุทรา ตอนนี้การสัญจรไปมายากลำบากเนื่องจากฝนที่ตกลงมามีน้ำไหลหลากทำให้ถนนเสียหายไปมาก  3.รถกระเช้าของทางเทศบาลที่เสียและกำลังซ่อมแซมอยู่ไม่ทราบว่าซ่อมเสร็จหรือยัง เพราะมีชาวบ้านขอความอนุเคราะห์  ผมขอความอนุเคราะห์มาเพียงเท่านี้ ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านธีรเกียรติ กาศก้อง ครับ |
|  |  |
| นายธีรเกียรติ กาศก้อง  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาล ผู้บริหารทุกท่าน ผมนายธีรเกียรติ กาศก้อง สมาชิกสภาเทศบาล เขต 2 ผมขอสอบถาม ดังนี้  1.มีประชาชนทักท้วง เรื่องการประชาสัมพันธ์ข่าวสารของเทศบาลผ่านทาง เว็ปไซด์ของเทศบาล ไม่มีการอัพเดทข้อมูลที่เป็นปัจจุบัน ขอเสนอแนะให้เจ้าหน้าที่ที่รับผิดชอบลงข้อมูลข่าวสารให้เป็นปัจจุบัน เช่น ประชาสัมพันธ์การลงพื้นที่ของผู้บริหาร สมาชิกสภา การออกช่วยเหลือประชาขนในด้านต่างๆ เช่น การลงพื้นที่ช่วยเหลือการจัดตั้งศูนย์พักคอย โควิด-19 ณ วัดวิปัสสนารังกาใหญ่ และขอให้ลงประชาสัมพันธ์ผลงานของเทศบาลให้เป็นปัจจุบัน  2.อยากให้มีการลงพื้นที่แต่ละครั้งของสมาชิกและผู้บริหาร มีเครื่องแบบที่เป็นทีมเพื่อให้ดูสวยงาม ให้เป็นรูปแบบเดียวกัน และชาวบ้านเห็นแล้วรับรู้ได้ว่าเป็นสมาชิกสภาเทศบาลและผู้บริหาร  ผมขอแสดงความคิดเห็นและเสนอแนะแต่เพียงเท่านี้ ขอบคุณครับ |
|  |  |
| นายประพันธ์ ควบพิมาย  ประธานสภาฯ | ผมมีความเห็นด้วยกับท่านสมาขิกสภาเทศบาล ท่านธีรเกียรติ เพราะการลงพื้นที่ถ้ามีเครื่องแบบเป็นทีมจะดูเป็นทีมที่พร้อมเพรียง และดูสวยงาม ส่วนเรื่องประชาสัมพันธ์ก็ขอให้มีความเป็นปัจจุบันอย่างที่กล่าวมา เพื่อให้ประชาชนได้รับทราบข่าวสารที่ทันท่วงที เป็นความรู้ที่ทันสมัย และขอให้เลขานุการสภาชี้แจงเรื่องศูนย์พักคอยที่ทางเทศบาลได้ดำเนินการเป็นโรงพยาบาลสนามของตำบล รังกาใหญ่ เชิญครับ |
|  |  |
| นายนอม สุขโข  เลขานุการฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงเรื่องศูนย์พักคอยหรือศูนย์ร่มโพธิ์วัดวิปัสสนารังกาใหญ่ เพื่อเป็นโรงพยาบาลสนามและเป็นศูนย์ต้นแบบของอำเภอพิมาย เพื่อรองรับผู้ติดเชื้อไวรัสที่ได้รับการรักษาจากโรงพยาบาลแล้วและส่งต่อมายังศูนย์นี้เพื่อพักฟื้น ซึ่งผู้ป่วยในส่วนนี้คือผู้ป่วยที่เป็นกลุ่มสีเขียว ซึ่งทางเทศบาลได้สนับสนุนชุดเครื่องนอน หมอน มุ้ง ชุด PPE ที่จะนำไปใช้ในการฉีดพ่นยาฆ่าเชื้อของเจ้าหน้าที่ ก็จะดำเนินการจัดซื้อในจำนวนเงินงบประมาณ 10,000 บาท และกำลัง อปพร. ให้เข้าเวรยามทั้งกลางวันและกลางคืน ก็จะเบิกค่าใช้จ่ายให้ เจ้าหน้าที่ในส่วนนี้ คือ พนักงานป้องกันฯ และพนักงานเก็บขยะ ส่วนที่เหลือก็จะเป็นในส่วนของภาคชุมชนที่จะช่วยเหลือต่อไป ก็จะมีการขอรับบริจาคเพื่อจัดซื้ออาหารและของใช้จำเป็น ส่วนการจัดเวรยามในแต่ละวัน จะมี เจ้าหน้าที่อปพร จำนวน 2 ราย อสม. 1 ราย และผู้ใหญ่บ้าน 1 ราย หมุนเวียนสับเปลี่ยนกันทุกวัน ผมขอชี้แจงเพียงเท่านี้ ขอบคุณครับ |
|  |  |
|  |  |
| นางสาวน้ำฟ้า ศรีชุ่ม  หัวหน้าสำนักปลัดเทศบาล | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ขอนำเรียนชี้แจงให้ท่านสมาชิกได้ทราบว่าเทศบาลก็ได้มีการทำ Facebook ของเทศบาล และส่วนใหญ่เจ้าหน้าที่จะประชาสัมพันธ์ข่าวสารของเทศบาลผ่านทาง Facebook ซึ่งท่านสมาชิกเองอาจจะไม่ได้เข้าร่วม Facebook ก็ขอให้สมาชิกเข้าร่วมด้วย ซึ่งส่วนใหญ่แล้วท่านสมาชิกจะเข้าดูเฉพาะเว็บไซด์ของเทศบาลจึงไม่เห็นข่าวสารที่เจ้าหน้าที่ได้ประชาสัมพันธ์ต่อไปก็จะแจ้งให้ เจ้าหน้าที่ประชาสัมพันธ์ทั้งทางด้าน Facebook และเว็ปไซด์ของเทศบาลด้วย |
|  |  |
|  |  |
| นายประพันธ์ ควบพิมาย  ประธานสภาฯ | สมาชิกท่านใดจะสอบถามหรือเสนอแนะหรือไม่ ถ้าไม่มี ผมขอขอบคุณสมาชิกสภาเทศบาลทุกท่าน ที่เข้าประชุมโดยพร้อมเพรียงกัน ขอปิดการประชุม |
|  |  |

ปิดประชุมเวลา 11.00 น.

(ลงชื่อ) นอม สุขโข ผู้จดบันทึกรายงานการประชุม

(นายนอม สุขโข)

เลขานุการสภาเทศบาลตำบลรังกาใหญ่

(ลงชื่อ) ประพันธ์ ควบพิมาย ผู้ตรวจ/ทานรายงานการประชุม

(นายประพันธ์ ควบพิมาย)

ประธานสภาเทศบาลตำบลรังกาใหญ่